Video: Agter die skerms van ‘Sy klink soos lente’Foto: Facebook Maroela Media het agter die skerms gaan kuier om meer te wete te kom oor die romantiese komedie, Sy klink soos lente. Die draaiboekskrywer en akteur Stiaan Smith, sê dié fliek gaan fliekgangers “verskeie emosies laat voel”. “Dit is ŉ storielyn waarmee mense hulle kan vereenselwig. Die werktuigkundige raak verlief op die grênd girl, en omdat sy so vreeslik fênsie is, voel hy dat hy nie goed genoeg is vir haar nie. Hy begin dan ŉ band om haar te beïndruk, maar natuurlik sal sy dit later uitvind,” het Stiaan vertel. Die aktrise Tina Kruger verduidelik die fliek is geskoei op die ou resep van romantiese komedie. “Maar dit is soveel verbeter en aan gewerk. Mense kan ŉ uur en ŉ half van genot verwag. Bring maar die sneesdoekies saam,” het sy vertel. Sy klink soos lente, begin op 30 September landwyd in teaters draai. Die fliek word ook op 17 September by Maroela Media se Buitelugbioskoop vertoon. Hou gerus Maroela dop vir meer inligting oor kaartjies. Vir meer inligting, besoek die Sy klink soos lente Facebook-blad. Kyk ook die musiekvideo van Sy klink soos lente, gesing deur Bouwer Bosch, onderaan die video.